ร้านนี้ไม่มีแฟรนไชส์ค่ะ ขายที่ Central อุดรธานีเท่านั้น ที่ชั้นล่างสุด หน้าTOPS ซุปเปอร์มาเก็ทค่ะ 
เป็นร้าน 1 เคาทเตอร์ที่เหมาะซื้อกลับบ้าน 

เมนูที่จัดจำหน่ายจะเป็นขนมเปี๊ยะสารพัดไส้ และเครื่องดื่มพวกชากาแฟค่ะ
ขนมเปี๊ยะทำกันสดๆ กลิ่นหอมเย้ายวนมาก
เป็นขนมเปี๊ยะแป้งเหนียวนุ่มค่ะ ขนาดประมาณเส้นผ่านศูนย์กลาง 2 นิ้วได้ค่ะ พอดีคำ 
มีจำหน่ายขั้นต่ำที่กล่องละ 10 ชิ้น 30 บาทค่ะ 20 ชิ้น 50 บาท และขนาดใหญ่ขึ้นๆและถูกลงตามลำดับค่ะ
ถ้าซื้อกล่อง 10 ชิ้น จะได้กล่องขาวธรรมดาค่ะ แต่ถ้า 20 ชิ้นจะได้กล่องสีแดงมีโลโก้ทางร้าน สวยงามดี
เหมาะแก่การซื้อเป็นของฝากค่ะ  สามารถเก็บไว้ในอุณหภูมิห้องโดยไม่แช่เย็น 3-4 วันค่ะ
(ทางร้านไม่แนะนำแช่เย็น เพราะแป้งจะแข็งค่ะ) 

ไส้ขนมเปี๊ยะได้แก่ ถั่วดำ ถั่วเหลือง ฟักทอง มัน สับปะรด ถั่วแดง เป็นต้น  ทอดมาร้อนๆหอมๆเลยค่ะ
ทุกไส้อร่อยหมดเลยค่ะ ไม่หวานจัด ไส้บดมาเนียนมาก แป้งมันไปนิดค่ะ แต่อร่อยค่ะ นุ่มหนึบมากค่ะ
ส่วนเมนูเครื่องดื่มนั้นไม่เคยทานค่ะ เลยไม่สามารถรีวิวได้ค่ะ 